Pasta de dinți te protejează de parodontoză dacă o folosești corect – Sunt necesare periajul dentar realizat de două ori pe zi, folosirea aței dentare și a apei de gură, inclusiv a dușului bucal, ca principalele metode de prevenție. În cazul persoanelor care se confruntă cu gingivită sau prezintă risc de parodontoză, folosirea produselor de igienă orală pe bază de clorhexidină este esențială. Această substanță are proprietăți bactericide și bacteriostatice și previne formarea plăcii dentare. Orice pastă de dinți te va ajuta, dacă te asiguri că periezi dinții corect, de două ori pe zi, că treci peste toate grupurile dentare, dar și că ai o tehnică de periaj corespunzătoare (nu stânga-dreapta, ci dinspre gingie spre dinte). Iar pentru un plus de siguranță, e nevoie să folosești o pastă de dinți cu clorhexidină. Pentru prevenirea parodontozei sunt necesari doi pași mari de urmat: igiena orală și vizita la medicul dentist. Vizita la medicul dentist este obligatorie pentru a preveni dezvoltarea parodontozei. Detartrajul profesional este indicat în prevenirea parodontozei o dată la șase, maxim 12 luni. Păstrarea igienei de-a lungul vieții este necesară și obligatorie, iar noi te vom chema în mod frecvent la consultații și igienizări pentru monitorizarea bolii.